Nikolaj Ryzjkov

Nikolaj Ivanovitsj Ryzjkov (1929–2024) var en sovjetisk politiker og tjenestemann og senere russisk politiker. Han var Sovjetunionens statsminister fra 27. september 1985 til 26. desember 1990, under Mikhail Gorbatsjov. 
Liv og virke
Karriere i Sovjetunionen
Nikolaj Ryzjkov var en teknokrat som jobbet seg opp gjennom gradene. Han var først sveiser ved Sverdlovsk Uralmasj-fabrikken, ble deretter sjefingeniør og 1970–1975 direktør for Uralmasj, et av de største sovjetiske selskapene.

Han meldte seg inn i Sovjetunionens kommunistparti i 1956. Han ble første viseminister for tungindustri og transportmaskinbygging i 1975. Han ble første nestleder i den sovjetiske planmyndigheten Gosplan i 1979, og i 1981 ble han valgt inn i Kommunistpartiets sentralkomité. 

Den 22. november 1982, etter at Leonid Bresjnev døde og Jurij Andropov kom til makten, ble sentralkomiteens sekretær Andrej Kirilenko tvunget til å trekke seg. Hans plass ble overtatt av Ryzjkov, som også fikk ansvaret for sentralkomiteens økonomiske avdeling. 

Da Mikhail Gorbatsjov ble utnevnt til generalsekretær for kommunistpartiet, ble Ryzjkov medlem av politbyrået i april 1985. Fem måneder senere trakk den sovjetiske regjeringssjefen Nikolai Tikhonov seg, og Ryzjkov overtok hans stilling.

Han var Sovjetunionens statsminister fra 27. september 1985 til 26. desember 1990, under Mikhail Gorbatsjov. Han ble innlagt på sykehus i desember 1990 med hjerteproblemer, og 26. desember vedtok Sovjetunionens høyesterett en lovendring som erstattet ministerrådet med ministerkabinettet. Den nye strukturen var ikke på plass før 14. januar 1991, da Valentin Pavlov overtok som statsminister av Sovjetunionen. 
Karriere i Russland
Da Ryzjkov var tilbake etter sykehusoppholdet stilte han som kommunistpartiets kandidat ved Presidentvalget i Russland 1991. Boris Jeltsin vant dette valget med god margin, Ryzjkov fikk under 17 % av stemmene, og han trakk seg etter dette fra politikken. 

Han ble senere valgt inn i den russiske Dumaen i desember 1995 for partiblokken Folkets patriotiske bevegelse – ​​«Makt til folket!», og i 1996 ble han leder av venstreorienterte gruppen Makt til Folket i  Dumaen. Mot slutten av 1990-årene ledet han sammen med Gennadij Zjuganov fra Den russiske føderasjons kommunistparti en valgallianse av venstreorienterte og nasjonalister kalt  Russlands folkepatriotiske union''. 

I 2003 forlot han Dumaen og ble medlem av det russiske føderasjonsrådet for Belgorod oblast, hvor han satt til september 2023.

I 2008 ble han gjort til Nasjonalhelt av Armenia.«The Highest Title of the Republic of Armenia» , Armenias presidentembete.

In 2014 støttet Ryzjkov introduksjonen av russiske tropper i Ukraina.

I mars 2014, etter den russiskstyrte folkeavstemningen om Krims status, førte U.S. Treasury NikolajRyzjkov opp på listen over listen over sanksjonerte personer som var «medlemmer av det russiske lederskaps indre krets.»www.treasury.govSpecially Designated Nationals List (SDN) Det innebar at hans økonomiske tilganger i USA ble frosset og blokkerte ham fra innreise til USA. Hans navn havnet samme måned også på en tilsvarende sanksjoneringsliste i EU. Han var dermed forbudt innreise også til EU-landene, og hans konti og tilganger i EU ble frosset.

I 2022 uttrykte han sin støtte til den russiske annektering av Donetsk, Kherson, Luhansk og Zaporizhzhia oblaster i Ukraina, territorier som Russland hadde okkupert det meste av etter den russiske invasjonen av Ukraina i 2022.

Nikolaj Ryzjkov døde i Moskva den 28. februar 2024, i en alder av 94 år.
Han ble gravlagt på Trojekurovskoje-gravlunden.

 Fotnoter 

 Referanser 

 Eksterne lenker 


Kategori:Sovjetledere
Kategori:Russiske politikere
Kategori:Personer fra Dzerzjinskii